
1. בהמשך לפנייתך לפי חוק חופש המידע, התשנ"ח-1998 (להלן – חוק חופש המידע) לקבלת מידע ונתונים אודות ניוד צבירות עמיתים בפנסיה, בחמש השנים האחרונות, במעבר בין קרנות הפנסיה השונות הרינו להשיבך כדלקמן:
2. לעניין סעיף 1 לבקשתך - מידע אודות סכומי הכסף שעברו מקרן פנסיה מסוימת לקרן פנסיה מסוימת אחרת, אינו קיים ברשות שוק ההון, ביטוח וחיסכון (להלן – הרשות), ולפיכך לא נוכל להעבירו, וזאת בהתאם להוראות סעיף 8(3) לחוק חופש המידע. עם זאת, נבקש להביא לידיעתך כי בדוחות הכספיים של החברות המנהלות את קופות הגמל וקרנות הפנסיה מופיע מידע פומבי על הסכומים שנוידו מכל חברה מנהלת לכלל החברות המנהלות האחרות, בפילוח לפי סוג המוצר, אך מידע זה אינו כולל פילוח לאלו חברות ספציפיות בוצעו הניודים. 
3. לעניין סעיף 2 לבקשתך - מידע אודות מספר עמיתים שעברו מקרן פנסיה אחת לקרן פנסיה אחרת, אינו קיים ברשות, ולפיכך לא נוכל להעבירו, וזאת בהתאם להוראות סעיף 8(3) לחוק חופש המידע. 
4. לעניין סעיף 3 לבקשתך - מידע אודות סכום הכסף הממוצע לעמית בודד שנייד כספים בין קרנות פנסיה, לא קיים ברשות, ולפיכך לא נוכל להעבירו, וזאת בהתאם להוראות סעיף 8(3) לחוק חופש המידע. 
5. בהתאם לסעיף 7(ו) לחוק חופש המידע הרינו להודיעך על זכותך לעתור נגד החלטה זו לבית המשפט לעניינים מנהליים בירושלים.

